CELEX: 32001R1655
Language: bg
Date: 2001-08-14
Title: Регламент (ЕО) № 1655/2001 на Комисията от 14 август 2001 година за изменение на Регламент (ЕО) № 1622/2000 относно определяне на някои подробни правила за прилагане на Регламент (ЕО) № 1493/1999 на Съвета относно общата организация на пазара на вино и за установяване на кодекс на Общността на енологичните практики и обработки

Важна правна забележка

|

32001R1655

Официален вестник n° L 220 , 15/08/2001 стр. 0017 - 0018 специално чешко издание глава 3 том 33 стр. 299  - 300 специално испанско издание глава 3 том 33 стр. 299  - 300 специално унгарско издание глава 3 том 33 стр. 299  - 300 специално литвийско издание глава 3 том 33 стр. 299  - 300 LV.ES глава 3 том 33 стр. 299  - 300 MT.ES глава 3 том 33 стр. 299  - 300 PL.ES глава 3 том 33 стр. 299  - 300 SK.ES глава 3 том 33 стр. 299  - 300 специално словенско издание глава 3 том 33 стр. 299  - 300

		20010814Регламент (ЕО) № 1655/2001 на Комисиятаот 14 август 2001 годиназа изменение на Регламент (ЕО) № 1622/2000 относно определяне на някои подробни правила за прилагане на Регламент (ЕО) № 1493/1999 на Съвета относно общата организация на пазара на вино и за установяване на кодекс на Общността на енологичните практики и обработкиКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино [1], последно изменен с Регламент (ЕО) № 2826/2000 [2], и по-специално член 46 от него,като има предвид, че:(1) Буква А, точка 3 от приложение V към Регламент (ЕО) № 1493/1999 дава възможност за повишаване на общите максимално допустими нива на серен диоксид там, където условията налагат това.(2) Регламент (ЕО) № 1622/2000 на Комисията [3], последно изменен с Регламент (ЕО) № 1609/2001 [4], предвижда определени подробни правила за прилагане на Регламент (ЕО) № 1493/1999, по-специално по отношение на общите максимално допустими нива на серен диоксид.(3) С писмо от 21 май 2001 г. германското правителство поиска разрешение да повиши общото максимално допустимо ниво на серен диоксид във виното, което е под 300 милиграма на литър, с най-много 40 милиграма на литър вино, произведено в Германия от реколта на грозде 2000 г., при наличието на изключително неблагоприятни климатични условия. Това искане трябва да бъде удовлетворено.(4) Тази временна мярка е единственият възможен избор, за да се гарантира, че реколтата на грозде 2000 г. няма да бъде развалена, а ще се използва за производство на вино в Германия.(5) Следователно Регламент (ЕО) № 1622/2000 трябва да бъде изменен, за да се даде възможност да се увеличи общото максимално допустимо ниво на серен диоксид във вината, произведени в Германия от реколтата на грозде 2000 г.(6) Управителният комитетът по виното не е представил становище в рамките на срока, определен от неговия председател,ПРИЕ НАСТОЯЩИЯ РЕГЛАМЕНТ:Член 1Регламент (ЕО) № 1622/2000 се изменя, както следва:1. Следният параграф 4 се прибавя към член 19:"4. Случаите, в които държавите-членки могат да разрешават, поради наличието на определени климатични условия, повишаване на общото максимално ниво на серен диоксид във виното, което е под 300 милиграма на литър съгласно буква А от приложение V към Регламент (ЕО) № 1493/1999, с най-много 40 милиграма на литър за някои вина, произвеждани в определени лозарски зони на тяхната територия, са посочени в приложение ХIIа към настоящия регламент."2. Добавя се приложение ХIIа, чийто текст се съдържа в приложението към настоящия регламент.Член 2Настоящият регламент влиза в сила в деня след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Брюксел на 14 август 2001 година.За КомисиятаFranz FischlerЧлен на Комисията[1] ОВ L 179, 14.7.1999 г., стр. 1.[2] ОВ L 328, 23.12.2000 г., стр. 2.[3] ОВ L 194, 31.7.2000 г., стр. 1.[4] ОВ L 212, 7.8.2001 г., стр. 9.--------------------------------------------------20010814ПРИЛОЖЕНИЕ"20010814"ПРИЛОЖЕНИЕ ХIIаУвеличаване на общото максимално ниво на серен диоксид, когато климатичните условия налагат това(член 19 от настоящия регламент)| Година | Държава-членка | Лозарска/и зона/и | Вино, за което се отнася |1. | 2000 | Германия | Всички лозарски зони в Германия | Всички вина, получени от грозде от реколта 2000 г." |"--------------------------------------------------